রক্তকাঞ্চন
রক্ত কাঞ্চন (বৈজ্ঞানিক নাম:Phanera variegata) (ইংরেজি: orchid tree, camel's foot tree, kachnar and mountain-ebony) এক প্রকারের বৃক্ষ। এরা দেবকাঞ্চনের চেয়ে আকারে ছোট, পাতার গড়ন তদ্রূপ, অর্থাৎ আগার দিকে দুই ভাগে বিভক্ত। লতির আগা চোখা বা ভোতা। বসন্তে প্রায় নিষ্পত্র গাছ বেগুনি রঙের সুগন্ধি ফুলে ভরে যায়। ৫ পাপড়ির মধ্যে একটি বড় ও গাঢ় রঙের, তাতে কারুকার্য। ফল শিমের মতো। একটি সাদা ফুলের প্রকারভেদও আছে। বীজে চাষ। কলমও ধরে। ভারতীয় প্রজাতি।